Selecciona les entitats que apareixen en aquest text:
Declaració de l’Institut d’Estudis Catalans davant l’anunci del Govern d’Aragó de derogar la Llei de llengües  20/06/2012 L’Institut d’Estudis Catalans, assabentat de la intenció del Govern d’Aragó de derogar la Llei de llengües d’aquesta comunitat i del fet sorprenent que es denomini el català que es parla a la Franja amb el circumloqui «llengua aragonesa pròpia de l’àrea oriental de la comunitat autònoma», exposa les declaracions següents:  1. La comunitat acadèmica internacional sap que el català és la llengua parlada a la Catalunya del Nord, a l’estat d’Andorra, al Principat de Catalunya, a la Franja, al País Valencià, a la comarca del Carxe, a les Illes Balears i a l’Alguer. 2. La Carta Europea de les Llengües Regionals o Minoritàries compromet les autoritats (articles 7.1.b i 7.1.e) a respectar l’àrea geogràfica de cada llengua i les relacions entre els territoris en què es parla. El Comitè de Ministres del Consell d’Europa ha recomanat (el 2005 i el 2008) a l’Estat espanyol que apliqui un marc jurídic específic que protegeixi el català i l’aragonès de l’Aragó, usant exactament aquestes denominacions. 3. En conseqüència, l’Institut d’Estudis Catalans dóna suport a la declaració que les entitats agrupades sota el nom d’Iniciativa Cultural de la Franja han fet sobre l’afer. 4. Així mateix, declara que, en cap cas, no es pot considerar autoritat lingüística externa a l’Aragó una entitat com l’IEC, que té atribucions sobre el conjunt dels territoris de llengua catalana i que compta entre els seus membres amb representants de la Franja.
Institut d’Estudis Catalans : organització, Govern d’Aragó : govern, Franja : Entitat_Geopolítica, Catalunya del Nord : Entitat_Geopolítica, Andorra : Entitat_Geopolítica, Principat de Catalunya : Entitat_Geopolítica, País Valencià : Entitat_Geopolítica, Illes Balears : Entitat_Geopolítica, Comitè de Ministres del Consell d’Europa : govern, Aragó : Entitat_Geopolítica, Iniciativa Cultural de la Franja : organització, IEC : organització, l’Alguer : Entitat_Geopolítica, Estat espanyol : Entitat_Geopolítica, Carxe : Entitat_Geopolítica